Bie rubla ruse
Rënia e çmimit të naftës dhe problemet në tregjet e aksioneve kanë rezultuar në zhvlerësim të monedhës ruse
Rënia e aksioneve në bursa që nga Evropa, në Azi e në kontinentin amerikan, ka shkaktuar panik tek investitorët dhe po ndjehet drejtpërdrejt edhe nga konsumatorët. Në Rusi tronditja është ndjerë edhe tek rubla e cila ka pësuar zhvlerësim të konsiderueshëm. Autoritetet paralajmërojnë për rënie të mëtejshme nëse vazhdojnë të bien çmimet e naftës. Rubla ruse shënoi rënie të ndjeshme sot, në përgjigje të rënies së çmimit të naftës dhe problemeve në tregjet e aksioneve. Me rënien e çmimeve të naftës, që përfaqëson pjesën më të madhe të të ardhurave buxhetore ruse, një goditje të rëndë ka marrë edhe monedha ruse, pjesërisht edhe si rezultat i sanksioneve perëndimore lidhur me krizën në Ukrainë, duke e bërë të vështirë që kompanitë ruse të marrin kredi jashtë vendit. Rusët tani po e ndjejnë efektin negativ. thotë Elena që banon në Moskë. Shqetësimi kryesor është që problemet e rublës të mos shndërrohen në revolta sociale që mund të vënë në rrezik rendin: thotë Svetlana, një pensioniste. Rënia e rublës ka goditur edhe sektorin e turizmit. Numri i rusëve që dolën jashtë vendit për pushime ka rënë 40% këtë vit, pasi kostoja e jetesës në vend është rritur. Rënia e rublës e ka bërë valutën e huaj shumë më të shtrenjtë. Nikolai thotë se kur kishte shkuar për të shkëmbyer rubla me valutë të huaj, kursi i këmbimit ishte astronomik. Nikolai, banor i Moskës Ministri i Ekonomisë Alexei Ulyukayev, tha sot se çmimi i naftës pritet të bjerë më tej, gjë që sinjalizon një dobësim të mëtejshëm të rublës. Kjo rënie ka ndihmuar eksportuesit e naftës, gazit dhe produkteve të tjera industriale ruse, por ka goditur rëndë importuesit dhe konsumatorët rusë. Pritet që inflacioni në Rusi të shkojë mbi 20% këtë vit, një nivel i paparë gjatë presidencës së Vladimir Putinit, i cili erdhi në pushtet në vitin 2000 dhe e ka trumpetuar me të madhe stabilitetin ekonomik të vendit, pas viteve kaotike që pasuan shpërbërjen e Bashkimit Sovjetik. , thotë një tjetër moskovit.. Megjithë problemet, mbështetja për Presidentin Putin mbetet e lartë, që pas aneksimit të Krimesë nga Rusia.